Britene var interessert i området på bakgrunn av frykten de hadde for russisk ekspansjon fra Sentral-Asia mot Indiahavet. I 1839 fikk de en avtale om fri passasje gjennom Kalat, slik at de kunne marsjere mot Afghanistan. Avtalen ble imidlertid ikke respektert, britene gikk til angrep på Kalat by og khanen ble drept. Den nye khanen måtte anerkjenne britenes overhøyhet. En traktat fulgte i 1854 og igjen i 1876.